Eva Kaili

Evdoxia Eva Kaili es un féminin politico de Grecia. Ella nascet li 26-im de octobre 1978 in Thessaloniki e esset 5-im vice-presidente del Europan Parlament 18-im de januar 2022 til 13-im de decembre 2022. Eva Kaili esset membre del socialist partise PASOK e esset arestat li 9-im de decembre 2022 pro coruption. Ella es suspectet har acceptat moné de Quatar por influentiar li public opinion in favore de ti state.

Personal e professional vive
Eva Kaili studiat architectura in Thessaloniki e anc aprendet li profession de jurnalist. Pos su studies ella laborat quam presentator de novas in li television de Grecia MEGA TV. Eva Kaili anc studiat international e europan aferes.

Eva Kaili es maritat con Francesco Giorgi e have un filia. Su marito Francesco Giorgi esset anc arestat pro li suspecte de coruption in li decembre 2022.

Political cariera
 1992-2022 Eva Kaili esset membre del socialist partise PASOK.
 2002 Eva Kaili esset electet quam membre in li consilie municipal de Thessaloniki.
 2007-2012 Eva Kaili esset membre del parlament de Grecia.
 2014 Eva Kaili esset electet in li Europan Parlament.
 2022 Eva Kaili esset li 5-im vice-presidente del Europan Parlament inter 18-im de januar 2022 til 13-im de decembre 2022. Ella esset arestat pro li suspection de coruption. Kaili perdit su oficie quam vice-presidente del Europan Parlament e esset excludet anc del partise PASOK.

Categorie:Politicos de Grecia